שיחה:סולדד פסטורוטי

message: קודם כל - תודה על הערך, הטרחה, המאמץ, והתרומה בתחום הקרוב לליבי - המוזיקה הפולקלורית של ארגנטינה.
הערך נראה כתרגום, והוא קצת מפספס כי חלק גדול מהתכנים אינם מוכרים לקוראים המקומיים וחסר להם הקונטקסט המתאים, שאולי ברורים לקורא הארגנטינאי או שיש להם הרחבות בוויקיפדיה הספרדית. אם נניח בערך על זמר ישראלי יציינו שהוא ביצע את השיר "חופים", הקורא המצוי יכיר בוודאי את השיר, כנראה שנוכל למצוא ערך על השיר עצמו ובוודאי ערכים על מחבר השיר ומלחינו. לו נציין זאת בויקיפדיה הספרדית, בערך המוקדש לזמר הנ"ל, לא בטוח שכל אלו ימצאו (זו דוגמה הפוכה).
נקודה נוספת: לא ברור מדוע במאמר מתייחסים לזמרת בתור פסטורוטי ולא בתור סולדד (שם הבמה שלה בו היא מוכרת), כפי שזה נעשה למשל בערך בספרדית. גרי רשף - שיחה 20:00, 1 בינואר 2016 (IST)
replies: text: אני יכולה להגיד שבעת כתיבת הערך משכה את תשומת לבי העובדה שחסרים הרבה ערכים בשפה העברית הקשורים אליה; שירים ואלבומים שלה, הופעות, פסטיבלים, תיאטראות, פרסים בהם היא זכתה, אישים הקשורים אליה. אילו היו בעברית את הערכים הנ"ל אני מאמינה שהקורא הישראלי יכול היה להבין יותר את הקונטקסט, אך, לדאבוני, אין בויקיפדיה העברית את הערכים הנ"ל. בשמחה הייתי כותבת ומרחיבה את הערכים הקשורים אליה, אך אלו הרבה ערכים ומפאת חוסר זמן אני לא אוכל לכתוב את כולם (לפחות לא בעתיד הנראה לעין). אני מסכימה שיהיה קל יותר לקוראים להבין את הטקסט אילו היו יותר ערכים בעברית הקשורים אליה. אם יש מישהו שיכול ורוצה לעזור ולכתוב את הערכים האלה, זה מאוד יועיל. בקשר לנקודתך השנייה, אין לי בעיה לשנות מ'פסטורוטי' לשמה הפרטי כאשר אתפנה לכך. זה לא קריטי עבורי. L eternity - שיחה 12:27, 9 בינואר 2016 (IST)
replies: text: :נהוג בוויקיפדיה להזכיר את מושא הערך בשם משפחתו בלבד (פרט לתחילת הערך שבה מצוין השם המלא) ולא בשמו הפרטי. גילגמש • שיחה 11:16, 7 בנובמבר 2016 (IST)
replies: text: ::אני מציע לעיין בערכים כדוגמת אילנית (שם הבמה המוכר של הזמרת ששמה האמיתי הוא חנה דרזנר) או מדונה (שמה הפרטי ושם הבמה של הזמרת ששם משפחתה צ'יקונה) ולהתרשם כמה פעמים מופיע בערך שם המשפחה וכמה פעמים שם הבמה. למיטב הבנתי זה הנוהג. כך הן מופיעות, וכך הן מוכרות. גרי רשף - שיחה 11:28, 7 בנובמבר 2016 (IST)

text: ::שמע נא גילגמש: לפני כשנה חשבתי שטעה כותב הערך בשיקול דעתו כשבחר להתייחס לזמרת בשם משפחתה ולא בשמה הפרטי, אלא שזה שאני חושב אחרת לא הופך אותי אוטומטית לצודק, ולכן הבעתי את דעתי, קראתי את תגובתו, התרשמתי שהשינוי מקובל עליו, ושיניתי. יכול להיות שלא הייתי חייב לשאול אותו, אבל אם הוא כתב כפי שכתב אז ודאי היתה לכך סיבה, ויש לחפש את דרך הזהב בין דעתו לדעתי.

text: ::באת אתה, דעתך אחרת, אבל במקום להמתין שנייה ולחכות לתגובה - ישר שינית. ידעת שיש מי שחושב אחרת, אבל החלטת שדעתך יותר קובעת מדעתם של האחרים. גם אני בטוח שאני צודק, אבל לא אשנה בחזרה באופן חד צדדי. שסולדד תהיה פסטרוטי, כרצונך. אתה מוזמן ללכת בכוחך זה ולשנות את אילנית לדרזנר ואת מדונה לצ'יקונה, ולאחר מכן להמשיך לסאבלימינל (שמעוני בשבילך) ולאלביס קוסטלו (=מקמנוס); וכשתגמור אכין לך רשימת המשך של שמות במה שיש לבער. בהצלחה! גרי רשף - שיחה 11:52, 7 בנובמבר 2016 (IST)
replies: text: :::אם אתה רוצה, אפשר לשחזר את הערך לגרסה היציבה ולדון בשינוי. הערכתי שפעולה זו לא תתקל בביקורת. בכל אופן, צריכים להתקיים נסיבות מיוחדות כדי לחרוג מהמנהג שלנו להזכיר את מושא הערך בשם משפחתו בלבד ולא בשמו הפרטי. גילגמש • שיחה 11:55, 7 בנובמבר 2016 (IST)
thread_title: הערות

message: קובץ מוויקישיתוף שבשימוש בדף זה הועמד למחיקה:
* 
להשתתפות בדיון המחיקה יש לעיין בדף הצעת המחיקה. —Community Tech bot - שיחה 19:06, 27 באפריל 2019 (IDT)
thread_title:  קובץ מוויקישיתוף שנמצא בשימוש בדף  מועמד למחיקה 

message: קובץ מוויקישיתוף שבשימוש בדף זה הועמד למחיקה:
* 
להשתתפות בדיון המחיקה יש לעיין בדף הצעת המחיקה. —Community Tech bot - שיחה 12:52, 11 בינואר 2020 (IST)
thread_title:  קובץ מוויקישיתוף שנמצא בשימוש בדף  מועמד למחיקה